**Fakta om Solsikkebarna og solsikken**

\* Alle barn som går i barnehager som støtter SOS-barnebyer er Solsikkebarn.

\* Solsikkebarna har 20-årsjubileum i år.

\* Solsikkebarna er en landsomfattende satsing for å få barn i Norge med på å hjelpe andre barn. Kari-Ann Grønsund og Philip Kruse stod bak, sammen med SOS-barnebyer. I dag er hver tiende barnehage i Norge en Solsikkebarnehage (580 barnehager).

\* Solsikken er en stor blomst som vokser raskt og er takknemlig for barn å følge med på. Også blir den stor og sterk, akkurat som barn blir når de får en god oppvekst.

\* Blomsten er en glad plante med flotte farger, noe som symboliserer stemningen på solsikkefester i barnehager over hele landet.

\* Solsikkefester er arrangementer i barnehager der barna inviterer foreldre til fest og selger ting de har laget selv til inntekt for barn uten omsorg/SOS-barnebyer.

\* Solsikken var også symbolet da SOS-barnebyer hadde TV-aksjonen i 2000.

\*Selv om det hele startet i Norge, blir blomsten brukt internasjonalt som symbol på arbeidet vårt i dag.

\* Solveig Kloppen og Klaus Sonstad har begge engasjert seg for Solsikkebarna.